
Sok-sok éve, az univerzum 
feltérképezetlen területeirol 
származik egy legenda – Voltronnak, 
az Univerzum Védelmezojének legendája. 
Egy hatalmas robot akit a jók szerettek, 
a gonoszok féltek. 


Ahogy Voltron legendája terjedt, béke 
köszöntött be az egész galaxisban. 
A Föld bolygón megalakult a Galaxis 
Szövetség. A naprendszer jó bolygóival 
együttmuködve tartották fenn a békét 
az egész univerzumban — egészen 
addig, amíg egy új, szörnyu veszély 
ütötte fel a fejét a galaxisban. 


Ismét szükség volt 
Voltronra... 

A sci-ﬁ akciók, a fantasztikus kalandok és a hatalmas harcoló 
robotok rajongóinak generációja által jól ismert és közkedvelt 
Voltron: Az Univerzum Védelmezője című televíziós animációs 
sorozat újra életre kelt a World Events Productions és a Toei 
Animation közös munkájaként. A rajzﬁ lm az 1984-ben bemutatott 
Beast King GoLion című japán animációs sorozat amerikai 
adaptációja, amely a Galaxis Szövetség egy csapat bátor 
űrkutatójának kalandjait követte, akik öt hatalmas, oroszlánrobot 
irányítását veszik kezükbe, hogy megvédjék az Arus bolygót. 


Amikor a békés világot fenyegető, gonosz Elátkozott Bolygó 
csatába küldi hatalmas szörnyeit, a Bestiákat, az Oroszlánok 
kastélyának öt oroszlánja egyesülve megformálja Voltront, a 
titán robotharcost. Ő az egyetlen, aki elég erős ahhoz, hogy 
szembeszálljon a Bestiákkal és lesújtson rájuk legerősebb 
csapásával, az Izzó Karddal. 


124 epizódon, valamint egy tévés különkiadáson keresztül Keith, 
Lance, Pidge, Hunk és Allura hercegnő a Voltron hadtesttel 
minden várakozást felülmúltak és újra megmentették a galaxist 
Zarkon király, valamint ﬁ a, Lotor herceg és királyi boszorkányuk, 
Haggar összeesküvésétől. 


Most Voltron: Az Univerzum Védelmezőjének ereje a tiéd, hogy 
megépítsd! 


AZ UNIVERZUM 
VÉDELMEZ JE 

FEKETE OROSZLÁN PILÓTA 


Keith piros egyenruhát visel és ő irányítja a 
Fekete Oroszlánt, ami Voltron fejét és felsőtestét 
formálja meg. Keith egy született parancsnok, aki 
egy klasszikus ﬁ atal hős minden jellemzőjével 
rendelkezik. Az egyszerre bátor és találékony Keith 
emellett még proﬁ pilóta és harcos is, aki a Voltron 
hadtest harci stratégiáit dolgozza ki. 
A Fekete Oroszlán a legnagyobb és legerősebb 
az összes oroszlánrobot közül, és ő az őrzője az 
Oroszlánok kastélyának is. A többi oroszlánhoz 
hasonlóan az övé is tud repülni, képes az űrutazásra, 
és meg tud idézni egy energiafegyvert vagy egy 
kardot, hogy segítse a csatában. 


KEITH PARANCSNOK 

SÁRGA OROSZLÁN PILÓTA 


Hunk, az erő és keménység megtestesítője narancssárga 
egyenruhát visel és ő a Sárga Oroszlán pilótája, ami 
Voltron bal lábát formálja meg. A hatalmas Sárga Oroszlán 
egy sziklás, oroszlán formájú sivatagi barlangban él, 
fegyvere pedig egy tőr alakú penge és egy a hátára 
erősíthető ágyú. 


HUNK 


KÉK OROSZLÁN PILÓTA 


A víz alatt állomásozó Kék Oroszlán pilótája az Arus 
bolygó uralkodója, Allura hercegnő. A Voltron hadtest 
kulcsfontosságú tagjaként Allura rózsaszín egyenruhát visel 
és ő a Kék Oroszlán pilótája, ami Voltron jobb lábát formálja 
meg. Allura a Kék Oroszlán eredeti pilótája, Sven helyét vette 
át, miután ő megsérült a csapat kalandjainak egyik első 
csatájában. 


PIROS OROSZLÁN PILÓTA 


A Voltron hadtest alparancsnokaként, Lance kék 
egyenruhát visel és ő a Piros Oroszlán pilótája, ami Voltron 
jobb karját formálja meg. A Piros Oroszlán ugyanolyan 
gyors és heves, mint forrófejű pilótája. Két küldetés között 
egy igazi vulkán belsejében tartózkodik. Fegyvere egy 
háromcsövű ágyú és egy hajlított penge. 


ZÖLD OROSZLÁN PILÓTA 


A Voltron hadtest legﬁ atalabb és legkisebb tagja, Pidge zöld 
egyenruhát visel és ő a Zöld Oroszlán pilótája, ami Voltron 
bal karját formálja meg. A Zöld Oroszlán az Arus bolygón, egy 
hatalmas, zöld fa belsejében állomásozik, de amikor szükség 
van rá, előtör, és harcba viszi apró, de zseniális pilótáját. 
Fegyvere egy hajlított penge és egy toronyágyú. 


LANCE 


PIDGE 

ZARKON 


HAGGAR, A BOSZORKÁNY ÉS A MACSKÁJA 


LOTOR HERCEG 


Az öt Űregér az Oroszlánok kastélyában él és ők Allura hercegnő 
gyermekkori barátai. Mindent megtesznek, hogy segítsenek a Voltron 
csapatnak, ám ez legtöbbször inkább mulatságos balesetekbe torkollik. 
Ezeknek a bátor és bolondos apró hősöknek saját Voltron hadtest 
egyenruhájuk van, emellett egy pöttöm Egér-Voltron robotjuk is, mely 
egérrepülővé tud átalakulni. 


A rémisztő Zarkon király az Elátkozott Bolygó - Drule Birodalom egyik 
részének - uralkodója. Zarkon egy hatalmas harcos és zsarnok, aki nem 
csupán az Arus bolygót, hanem az egész galaxist akarja meghódítani, 
beleértve a Földet is. A kudarcot nem tűri el alárendeltjei között, valamint 
a Bestiákat és űrhajóﬂ ottáit küldi harcba, hogy megtámadják a gyanútlan 
világokat. Becsvágyó ﬁ án, Lotor hercegen pedig mindig rajta tartja 
a szemét. 


Haggar Zarkon király kegyetlen és ravasz királyi boszorkánya. Nagy 
erejű sötét varázslatát arra használja, hogy hatalmas Bestiákat alkosson, 
melyek Voltronnal harcolnak. Az ő gonosz átka volt az, ami először 
széthasította Voltront öt oroszlánná évekkel ezelőtt. Kék macskája, 
Cova segíti véghezvinni a boszorkány varázslatait, és a sunyi kémeként 
szolgálja őt. 


Zarkon király ﬁ a és örököse, Lotor az Elátkozott Bolygó hercege, egyben 
a Voltron Oroszlán hadtest legveszélyesebb ellensége. Lotor egy agyafúrt 
stratéga és hadvezér, ám van két dolog, amire még a csatákban aratott 
győzelmeknél is jobban vágyik: apja trónjára és arra, hogy elnyerje 
Allura hercegnő kezét. Bármire képes hogy elérje céljait, kezdve Zarkon 
elárulásától, egészen arra, hogy ideiglenesen szövetséget kössön 
legnagyobb ellenségeivel. 

Leandro „Lendy“ Tayag a Fülöp-szigetekről 
származik és Malajziában él. Szoftvermérnökként 
imádja a hatalmas robotokat és a LEGO® építést 
is – így ő volt a tökéletes rajongó tervező arra, hogy 
megalkossa a LEGO Ideas Voltron szettet! 


„Mindig is nagy rajongója voltam a 70-es és 80- 
as évek szuper-robotjainak. Gyerekkoromban a 
szüleim vettek nekem egy Voltron játékot, amiért 
azóta is odavagyok.“ 


Milyen különleges kihívásokkal szembesült Lendy, 
miközben megalkotta a saját LEGO Ideas modell 
ötletét? 


„A legnagyobb kihívást a részletek helyes 
kidolgozása jelentette. Már nem is tudom, hányszor 
terveztem újra az oroszlánfejeket, hogy minél 
jobban hasonlítsanak arra, ahogy a mesében 
kinéznek. Az oroszlánlábak szintén nehézséget 
okoztak, hiszen gondoskodnom kellett arról, hogy 
kiválóan hajlíthatóak legyenek, amikor Voltronként 
egyesülnek, emellett pedig önálló oroszlán 
formájukban is jól kellett mutatniuk.“ 


Mennyi idő alatt készítette el a modellt? 


„Igazából már két évvel ezelőtt elkezdtem 
tervezgetni, de mivel a fejeket nem nagyon tudtam 
jól megoldani, ezért inkább az egészet félretettem. 
Ha jól emlékszem, durván két órát dolgoztam rajta 
minden éjszaka, körülbelül három héten keresztül.“ 


A várakozás időszaka, hogy alkotása elérje a 10 000 
szavazatot, nem volt könnyű. „Néha idegőrlő volt, de 
jó értelemben, főleg, amikor a munkám megjelent 
a Voltron podcastben is, ahol a WEP elnöke, Bob 
Koplar adott interjút (a Voltron licenc birtokosa). 
Nagyszerű érzés volt megtudni, hogy ismerte a 
LEGO Ideas beadványomat és tetszett is neki. 
Zárójelben megjegyezném, hogy éppen úton voltam 
a malajziai LEGOLAND® felé, amikor alkotásom 
elérte a 10 000 támogatót.“ 


Amikor pedig Lendy megtudta, hogy modelljét 
hivatalos LEGO Ideas szetté választották, az még 
sokkal nagyszerűbb érzés volt! „Közhelyesen 
hangzik, de egy álmom vált ezzel valóra! 
Teljesen megdöbbentem, hiszen erre tényleg 
nem számítottam. Máig nem sikerült teljesen 
feldolgoznom magamban. Hihetetlen, hogy ez 
tényleg megtörtént. Ez a legjobb szülinapi ajándék 
a feleségemnek és a ﬁ amnak!“ 


A leendő építőknek, akik saját alkotásukat 
szeretnék benyújtani a LEGO Ideas számára, Lendy 
a következőt tanácsolja: „Valami olyanon dolgozz, 
amit igazán szeretsz, és ami iránt lelkesedni tudsz. 
Emellett pedig segít, ha egy nagy rajongótáborral 
rendelkező témát választasz.“ 


A RAJONGÓ TERVEZO LEGENDÁJA 


Leandro „Lendy“ Tayag (Rajongó Tervező) 

„Ez a LEGO® Voltron feszegeti a LEGO építési 
rendszer lehetőségeinek határait. Samuel Liltorp 
Johnson vezető tervezővel kidolgoztunk egy kezdeti, 
elnagyolt változatot, amelyben a szokásos LEGO 
csatlakozásokat használtuk, ám egy ilyen nagy 
méretű robot esetében ezek nem tudták megtartani 
a modell súlyát. A bokaízületeknek lehetővé kellett 
tenniük, hogy a Kék és a Sárga Oroszlánokat át 
lehessen alakítani Voltron lábaivá, ugyanakkor 
egyben is kellett maradniuk, amikor Voltront formálták 
meg. Létrehoztam egy különleges csuklós technikát 
és megformáltam egy központi támasztékot, ami 
eloszlatta a lábfejre nehezedő súlyt, így Voltron merev 
alapra állhatott fel.“ 


Voltron karját úgy kellett mozgathatóvá tenni, hogy 
az ízület megtartson egy egész Zöld vagy Piros 
Oroszlánt, a kiegészítőikkel együtt. Több mint 30 
különböző vállszerkezetet készítettünk, melyeket 
a minőségellenőrző részleg dolgozói teszteltek. 
A végleges modellhez kialakított vállszerkezetnél 
a gömbcsukló súrlódását használjuk ki, amit egy 


áttétellel többszörözünk meg, így egy hihetetlenül 
erős, mégis zökkenőmentes kapcsolat alakult ki.“ 


Mark Tranter graﬁ kus tervező alkotta meg Voltron új 
graﬁ kai elemeit, többek között Voltron arcának alsó 
részét, melyet egy olyan LEGO elemre nyomtatott, 
amit ezelőtt még sosem dekoráltak. A mellékelt 
címke lehetővé teszi a Voltron rajongók számára, 
hogy eldöntsék, rakjanak-e számokat a különálló 
oroszlánokra, ami egy olyan részlet, mely az eredeti 
animációs sorozat minden epizódjában változik. 


„A modellel párhuzamosan változott a graﬁ ka is“ – 
mondja Mark. „Olyan modelljeink voltak, melyekhez 
extra nyomtatott elemekre volt szükség, például egy 
teljes egészében nyomtatott arc, a mellkason lévő 
jelkép vagy az öv részletei. Ezek közül néhányat több 
különböző elemre felosztva kellett megterveznünk. A 
modell ezen részei végül megépíthetővé váltak, ami 
szerintem nagyszerűen néz ki és jobban illik a modell 
külsejéhez.“ 


Amikor a LEGO® Ideas tervezői csapata elkezdte Lendy ötletét 
LEGO szetté alakítani, a megvalósítás lehetetlen feladatnak tűnt. A 
modell súlya, arányai és összetettsége mind ellene szólt. „Már az 
elejétől kezdve világos volt, hogy semmilyen ehhez fogható LEGO 
termékkel nem találkoztunk még“ – mondta Niek van Slagmaat, a 
LEGO modelltervezője. „Az út, hogy a modell stabil, tartós és építési 
útmutatókkal leírható legyen, hosszú volt és rengeteg nehézséggel 
járt. De alig több mint egy év után megalkottuk az eddigi legnagyobb 
LEGO robotot!“ 


A LEGO 
® TERVEZOI 
TÖRTÉNET 


A TERVEZÉSI FOLYAMAT 


Többféle méretben 
fejlesztettük ki, hogy lássuk 
a lehetőségeket. 


LEGO 
® CSAPAT! 

“Mivel egy valóban hatalmas robotról van szó, így személy 
szerint ez a modell nagyon sokat jelent számomra és rendkívül 
meg vagyok elégedve a rengeteg munka végeredményével. 
A végtermék nagyon sok ember kemény munkájának az 
eredménye, ami kiválóan illik Voltronhoz!“. 
-Niek van Slagmaat 


SAM 
NIEK 
MARK 


HANS HENRIK 
JEAN-MARC 


HAJRÁ 


LEGO 
® CSAPAT! 


A tervezok fotói (középrol indulva az óramutató 
járásával megegyezo irányban) 
Niek van Slagmaat (modelltervező) 
Mark Tranter (graﬁ kus tervező) 
Jean-Marc Lanoix-Warrer (építési útmutató fejlesztő) 
Hans Henrik Sidenius (modelltervező oktató) 
Samuel Liltorp Johnson (vezető tervező) 

LEGO.com/ideas 

OSZD MEG AZ 
ÖTLETED 


SZEREZZ TÁMOGATÁST 


LEGO® VÉLEMÉNYEZÉS 


ÚJ LEGO TERMÉK 


A LEGO és a LEGO logó a LEGO Csoport védjegye. ©2018 A LEGO Csoport 
TM & © World Events Productions, Ltd. Under license to Classic Media, LLC. 


Tetszik a LEGO® Ideas szett? 


A LEGO Csoport szeretné megismerni a véleményed az új 
termékről, amelyet az imént vásároltál meg. Visszajelzéseddel 
segíted ennek a termékek a jövőbeni fejlesztését. Látogass el ide: 


LEGO.com/productfeedback 


Azzal, hogy kitöltesz egy rövid felmérést, automatikusan részt 
veszel egysorsolásban, ahol akár egy LEGO® díjat is nyerhetsz. 


Felhasználási feltételek érvényesek. 


